**הסכם**

**נחתם בחולון ביום \_\_ בחודש \_\_\_\_\_\_ 2023**

**בין: \_\_\_\_\_\_\_\_\_\_\_\_\_\_\_\_**, ת.ז. \_\_\_\_\_\_\_\_\_\_\_\_\_\_\_\_\_

רח' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת דוא"ל \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' טל' \_\_\_\_\_\_\_\_\_; מס' פקס \_\_\_\_\_\_\_\_\_\_\_\_\_\_

 (להלן: **התורם**)

**מצד אחד**

**לבין: מכון טכנולוגי חלון (ע"ר)**, 580344109

רח' גולומב 52, חולון

כתובת דוא"ל samuelg@hit.ac.il; טלפקס 03-5026511

להלן: **המכון**)

**מצד שני**

**הואיל** והמכון הוא מוסד מוכר להשכלה גבוהה, המתוקצב על ידי המדינה באמצעות הועדה לתכנון ולתקצוב (ות"ת) וכפוף להנחיות והחלטות המועצה להשכלה גבוהה (מל"ג) וות"ת. המכון מקיים תוכניות לימוד אקדמיות ומעניק לבוגריו תארים אקדמיים, המוכרים על ידי המל"ג.

**והואיל** והוסכם כי התורם יעניק למכון תרומה בסכום כולל של \_\_\_\_ מיליון דולר ארה"ב, במועדים המפורטים בהסכם זה, לשם הקמה של בניין 9 כמפורט בהסכם זה.

**לפיכך הותנה, הוצהר והוסכם בין הצדדים, כדלקמן:**

1. המבוא להסכם מהווה חלק בלתי נפרד ממנו.
2. התורם יעביר למכון בהעברה בנקאית תרומה בסכום כולל של \_\_\_\_ מיליון דולר ארה"ב, בתוך 30 ימי עסקים ממועד החתימה על הסכם זה, בהתאם לפרטים להלן:

שם המוטב: מכון טכנולוגי חולון (ע"ר) 580344109;

שם הבנק: \_\_\_\_\_\_\_\_\_\_\_\_\_\_\_\_\_\_\_\_; מס' הסניף: \_\_\_\_\_\_\_\_\_\_\_\_\_\_\_\_\_\_;

מספר חשבון: \_\_\_\_\_\_\_\_\_\_\_\_\_\_\_\_\_; מספר זה"ב: \_\_\_\_\_\_\_\_\_\_\_\_\_\_\_\_\_.

1. המכון יעשה שימוש בתרומה לצורך הקמת בניין לשימושים אקדמיים בקמפוס המכון במקרקעין הרשומים בלשכת רישום המקרקעין בחולון כגוש 6867 חלקה 28 בחולון (להלן: **בניין 9**).
2. המכון יקרא לבניין 9 על שם התורם או על שם משפחתו, לפי בחירת התורם.
3. התורם מצהיר כי נמסר לו שבניין 9 תוכנן על ידי אדריכל דוד קנפו ממשרד קנפו כלימור אדריכלים בע"מ, ח.פ 512253667, כי תוכניות בניין 9 הוצגו בפניו וכי הוא מבין שהן טעונות אישור הרשויות המוסמכות, לרבות היתר הבנייה של עיריית חולון.
4. על אף האמור בסעיף ‎4 לעיל, המכון יהיה רשאי לחזור בו מהתחייבותו לקרוא לבניין 9 על שם התורם ולתורם לא תהיה כל טענה או תביעה נגד המכון, בקרות אחד או יותר מהמקרים הבאים:
	1. התורם לא העביר את התמורה כאמור בסעיף ‎2 לעיל וחלפו 30 ימים ממועד שהמכון פנה לתורם בכתב בנדון.
	2. התורם היה או יהיה מעורב במעשה חמור מבחינה פלילית או מוסרית אשר עלול לפגוע במוניטין של המכון.
5. **פתרון מחלוקות**
	1. הצדדים יעשו כל מאמץ לפתור כל סכסוך שיתגלע ביניהם בכל הקשור לקיומו של הסכם זה, תנאיו והוראותיו, בדרך של גישור וזהות המגשר תקבע בהסכמה על ידי הצדדים.
	2. במידה שהצדדים לא יסכימו על זהות המגשר בתוך 21 ימים ממועד דרישת מי מהצדדים למינוי מגשר או במידה שהגישור לא יצלח, תועבר המחלוקת לבוררות בפני בורר יחיד (להלן: **הבורר**). זהות הבורר תקבע בהסכמה על ידי הצדדים. בהיעדר הסכמה תוך ארבעה עשר (14) יום ממועד דרישת מי מהצדדים למינוי בורר, יפנו הצדדים לראש לשכת עורכי הדין על מנת שיקבע את זהות הבורר.
	3. הבורר יהיה רשאי ליתן צווי ביניים, צווי עשה וסעדים זמניים אחרים, והוא יהיה קשור וכפוף, לדין המהותי, אך לא לדיני הראיות ולא לסדרי הדין, ובלבד שיקיים סדרי דיון שיבטיחו את זכויות הצדדים להישמע. כן יהיה הבורר חייב לנהל פרטיכל ולנמק החלטותיו.
	4. סעיף ‎7 זה, דינו כדין הסכם בוררות בין הצדדים והוראות חוק הבוררות, התשכ"ח-1968 (להלן: **חוק הבוררות**) תחולנה על הבוררות נשוא הסכם זה וכן על הבורר. למען הסר ספק, הוראות התוספת הראשונה לחוק הבוררות תחולנה על הסכם זה.
	5. במסגרת פסק הבוררות, יקבע הבורר את חלוקת הוצאות ההליך בין הצדדים (לרבות שכר הבורר).
	6. פסק הבורר יהיה סופי ולא ניתן יהיה לערער עליו.
6. ויתור או ארכה מטעם אחד הצדדים יהא חסר תוקף, אם לא נעשה בכתב ונחתם על ידי אותו צד.
7. הוראות הסכם זה מהוות את מכלול ההסכמות בין הצדדים ומבטלות כל הסכמה קודמת ביניהם.
8. שינוי הוראה מהוראות הסכם זה יהיה חסר תוקף, אלא אם נעשה בכתב ונחתם על ידי שני הצדדים.

**ולראיה באו הצדדים על החתום**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **[שם התורם}** | **מכון טכנולוגי חולון (ע"ר)** |